CELEX: 22004D0156
Language: hu
Date: 2004-10-29 00:00:00
Title: Az EGT-Vegyesbizottság 156/2004 határozata (2004. október 29.) az EGT-megállapodás XIII. mellékletének (Közlekedés) módosításáról

21.4.2005   
            
            
               HU
            
            
               Az Európai Unió Hivatalos Lapja
            
            
               L 102/37
            
         
      AZ EGT-VEGYESBIZOTTSÁG
   
   156/2004 határozata
   (2004. október 29.)
   az EGT-megállapodás XIII. mellékletének (Közlekedés) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térséget létrehozó megállapodást kiigazító jegyzőkönyv által módosított, az Európai Gazdasági Térséget létrehozó megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               Az EGT-Vegyesbizottság 2004. szeptember 24-ei 129/2004 határozata (1) módosította a megállapodás XIII. mellékletét.
            
         
               (2)
            
            
               A polgári repülési biztonság közös szabályainak megállapításáról szóló, 2002. december 16-i 2320/2002/EK európai parlamenti és tanácsi rendeletet (2) az EGT-Vegyesbizottság 2004. április 26-i 61/2004 határozata (3) országonként eltérő alkalmazásokkal belefoglalta a megállapodásba.
            
         
               (3)
            
            
               A polgári repülés biztonsága terén történő közösségi vizsgálatok lefolytatási eljárásainak megállapításáról szóló, 2003. augusztus 22-i 1486/2003/EK bizottsági rendeletet (4) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás XIII. melléklete a 66j. pont (1217/2003/EK bizottsági rendelet) után az alábbi ponttal egészül ki:
   
               „66k.
            
            
               
                  32003 R 1486: A Bizottság 2003. augusztus 22-i 1486/2003/EK rendelete a polgári repülés biztonsága terén történő közösségi vizsgálatok lefolytatási eljárásainak megállapításáról (HL L 213., 2003.8.23., 3. o.).
               A rendelet rendelkezéseit e megállapodás vonatkozásában az alábbi módosítással együtt kell olvasni:
               az 5. cikk (3) bekezdése a következőkkel egészül ki:
               „Az ellenőrzéseik során a Bizottság igénybe veheti az EFTA-államok által jegyzékbe vett nemzeti ellenőröket, és az EFTA Felügyeleti Hatóság igénybe veheti az EK-tagállamok által jegyzékbe vett nemzeti ellenőröket.
               Az ellenőrzéseik során a Bizottság és az EFTA Felügyeleti Hatóság felkérheti egymást a megfigyelőként való közreműködésre”.”
            
         2. cikk
   Az 1486/2003/EK rendelet izlandi és norvég nyelvű, az Európai Unió Hivatalos Lapjának EGT-mellékletében kihirdetendő szövegei hitelesek.
   3. cikk
   Ez a határozat 2004. október 30-án lép hatályba, feltéve ha addig az EGT-Vegyesbizottságnak elküldik a megállapodás 103. cikk (1) bekezdése szerinti összes értesítést (5).
   4. cikk
   E határozatot kihirdetik az Európai Unió Hivatalos Lapjának EGT-részében és EGT-mellékletében.
   
      Kelt Brüsszelben, 2004. október 29-én.
      
         
            az EGT-Vegyesbizottság részéről
         
         
            az elnök
         
         Kjartan JÓHANNSSON
         
      
   
   
      (1)  HL L 64., 2005.3.10., 55. o.
   
   
      (2)  HL L 355., 2002.12.30., 1. o. A legutóbb a 849/2004/EK rendelettel (HL L 158., 2004.4.30., 1. o.) módosított rendelet.
   
      (3)  HL L 277., 2004.8.26., 175. o.
   
   
      (4)  HL L 213., 2003.8.23., 3. o.
   
   
      (5)  Alkotmányos követelmények nincsenek megjelölve.